# Arc de Septimi Sever

### De Viquipèdia

Arc de Septimi Sever, al Fòrum Romà
La volta de l'arc central

L'Arc de Septimi Sever (en llatí Arcus Septimii Severi, en italià Arco di Settimio Severo) és un arc de triomf de tres arcs (amb una obertura central acostada de dues de laterals més petites), situat a Roma, a l'angle nord-est del Fòrum Romà, i s'aixeca sobre un sòcol de travertí originàriament accessible només per mitjà d'escales. El Senat el va dedicar, l'any 203 dC, a l'emperador Septimi Sever i als seus dos fills, Caracal·la i Geta, per celebrar la victòria sobre els parts, obtinguda arran de dues campanyes militars dutes a terme respectivament el 195 dC i l'any en què li fou dedicat l'arc triomfal.

L'arc és fet de carreus de marbre, amb les tres obertures emmarcades per columnes sobresortints d'ordre compost que s'alcen sobre alts pedestals, esculpits amb Victòries i figures de bàrbars. Damunt dels arcs laterals hi ha grans relleus que, en diversos registres, representen episodis de la guerra victoriosa. Les obertures laterals es comuniquen amb l'arc central per mitjà de dos petits arcs.

A la part superior de l'arc hi ha la inscripció següent, que es repeteix a totes dues bandes:
IMP · CAES · LVCIO · SEPTIMIO · M · FIL · SEVERO · PIO · PERTINACI · AVG · PATRI PATRIAE · PARTHICO · ARABICO · ET · PARTHICO · ADIABENICO · PONTIFIC · MAXIMO · TRIBUNIC · POTEST · XI · IMP · XI · COS · III · PROCOS · ET · IMP · CAES · M · AVRELIO · L · FIL · ANTONINO · AVG · PIO · FELICI · TRIBUNIC · POTEST · VI · COS · PROCOS · P · P · OPTIMIS · FORTISSIMISQVE · PRINCIPIBUS · OB · REM · PVBLICAM · RESTITVTAM · IMPERIVMQVE · POPVLI · ROMANI · PROPAGATVM · INSIGNIBVS · VIRTVTIBVS · EORVM · DOMI · FORISQVE · S · P · Q · R

Al quart rengle de la inscripció, els mots optimis fortissimisque principibus substitueixen el text on apareixia el nom de Geta i que fou esborrat i substituït després del seu assassinat i de la damnatio memoriae.

## [edita] Enllaços externs

| A Wikimedia Commons hi ha contingut multimèdia relatiu a: Arc de Septimi Sever

- Arc de Septími Sever, filmat em realitat virtual i amb galeria de fotos (italià)

Obtingut de "http://ca.wikipedia.org../../../a/r/c/Arc_de_Septimi_Sever_9c49.html"

Categories: Arcs de triomf | Arquitectura romana

##### Views

- Article
- Discussió
- Revisió actual

##### Cerca

##### En altres llengües

- Български
- Deutsch
- English
- Español
- Suomi
- Français
- עברית
- Italiano
- Nederlands
- Português
- Русский
- Svenska